
ΑΠΟΦΑΣΕΙΣ 

(ΐ) 

Διόρθωση των Φ.38971/16368/1998 και Φ.58715/17182/ 
1998 αποφάσεων Πολιτογράφησης. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με τη Φ.38971/5239/5.5.1999 απόφαση του Υφυπουρ¬ 
γού Εσωτερικών, Δημ. Διοίκησης και Αποκ/σης, διορθώ¬ 
νεται η υπ’ αριθμ. Φ.38971/16368/1998 απόφασή μας, που 
δημοσιεύθηκε στο ΦΕΚ 1262/21.12.98 (τ. Β'), ως προς το 
πατρώνυμο από το εσφαλμένο «ΛΕΦ», στο ορθό «ΛΕΒ». 

Με τη Φ.58715/9405/5.5.1999 απόφαση του Υφυπουρ¬ 
γού Εσωτερικών, Δημ. Διοίκησης και Αποκ/σης, διορθώ¬ 
νεται η υπ’ αριθμ. Φ.58715/17182/1998 απόφασή μας, που 
δημοσιεύθηκε στο ΦΕΚ 1262/21.12.98 (τ. Β'), ως προς το 
πατρώνυμο, από το εσφαλμένο «ΝΑΟΥΦ», στο ορθό «ΝΑ¬ 
Ο ΥΑΦ». 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 

-Φ- 

Αριθ. Τ/1839 ( 2 ) 

Κατακύρωση αποτελέσματος δημόσιου διεθνή πλειοδο¬ 
τικού διαγωνισμού για την τουριστική αξιοποίηση και 
την μακροχρόνια χρήση και εκμετάλλευση έκτασης 
241 στρεμμάτων στην περιοχή Λαγονήσι Αττικής. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις των άρθρων 6,31,33 και 41 (παράρτημα 
I α) του Ν. 2160/93 «Ρυθμίσεις για τον Τουρισμό και άλλες 
διατάξεις» (ΦΕΚ 118/Α/1993). 

2. Τις διατάξεις του ΠΔ 459/1993 «Ανασύσταση Υπουρ¬ 
γείου Τουρισμού και καθορισμός των αρμοδιοτήτων του 
(ΦΕΚ193/Α). 

3. Το Π.Δ. 27/96 (ΦΕΚ 19/Α/96) «Συγχώνευση των 

Υπουργείων Τουρισμού, Βιομηχανίας, ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

4. Τη ν με αριθ. 235/240/19.05.1998 απόφαση του ΔΣ του 
ΕΟΤ για τουριστική αξιοποίηση της έκτασης του ΕΟΤ 
στην περιοχή Λαγονήσι Αττικής. 

5. Την ΥΑ Τ/4116/25.08.1998 «περί καθορισμού όρων 
διενέργειας δημόσιου διεθνούς διαγωνισμού και διαδικα¬ 
σίας μέχρι την υπογραφή της σύμβασης ανάθεσης τουρι¬ 
στικής αξιοποίησης για τη δημιουργία ζώνης τουρισμού 
και αναψυχής στην περιοχή Λαγονήσι Αττικής», (ΦΕΚ 
950/Β/02.09.1998) σε συνδυασμό με την ΥΑ Τ/4483/ 
24.09.1998 (ΦΕΚ 1010/Β/28.09.1998). 

6. Την προκήρυξη του παραπάνω διαγωνισμού με αριθ. 
Τ/4292/10.09.1998 και την ορθή επανάληψη αυτής με 
αριθ. Τ/4292/01.10.1998. 

7. Τον διεξαχθέντα στις 17.12.1998 διεθνή δημόσιο 
πλειοδοτικό διαγωνισμό για την ανάθεση της τουριστικής 
αξιοποίησης και τη μακροχρόνια χρήση και εκμετάλλευ¬ 
ση με παραχώρηση έκτασης του ΕΟΤ 241 στρεμμάτων 
στην περιοχή Λαγονήσι Αττικής και τις υποβληθείσες 
στην Επιτροπή διαγωνισμού προσφορές των συμμετα- 
σχουσών στον διαγωνισμό αυτό: α) Κοινοπραξία των εται¬ 
ρειών «ΤΟΥΡΙΣΤΙΚΗ ΞΕΝΟΔΟΧΕΙΑΚΗ ΕΜΠΟΡΙΚΗ ΑΝΩ¬ 
ΝΥΜΟΣ ΕΤΑΙΡΕΙΑ και ΑΝΩΝΥΜΟΣ ΤΟΥΡΙΣΤΙΚΗ 
ΕΤΑΙΡΕΙΑ ΗΛΙΟΣ ΑΕ, β)Κοινοπραξίας των Εταιρειών 
«ΑΚΤΗ ΚΟΚΚΙΝΗ Α.Ε.», «ΑΚΤΗ ΑΡΙΑΔΝΗ Α.Ε.», «ΡΟ¬ 
ΔΟΣ ΜΑΡΙΣ ΑΕ», «ΜΙΡΑΜΟΝΤΕ ΠΑΛΛΑΣ», «ΝΕΑ ΘΗ¬ 
ΡΑΪΚΗ», «ΕΡΙΟΤΕΚ», και «Ν. ΒΑΡΒΕΡΗΣ-ΜΟΩΑ ΒΑΟ- 
ΝΟ» με τον διακριτικό τίτλο «ΤΙΤΟΡΜΟΣ» και 
γ)Κοινοπραξίας «ΟΛΥΜΠΙΟΣ ΖΕΥΣ ΑΕ - ΑΓΑΠΗ ΑΕ - Νι¬ 
κόλαος I. Δασκαλαντωνάκης - Μαρία Ν. Δασκαλαντω- 
νάκη - Ιωάννης Δ. Δασκαλαντωνάκης - Κων/να Δ. Δα- 
σκαλαντωνάκη - Ιωάννης Ν. Δασκαλαντωνάκης - 
Μαρίνα Δ. Δασκαλαντωνάκη - Πηνελόπη Δ. Δασκαλα- 
ντωνάκη» με τον διακριτικό τίτλο «ΑΚΤΗ ΑΤΤΙΚΗΣ». 

8. Την από 17.12.1998 (αριθ.πρωτ.Τ/1447/18.12.1998 
Υπουργείου Ανάπτυξης) ασκηθείσα ένσταση εκ μέρους 
της Κοινοπραξίας «ΑΚΤΗ ΑΤΤΙΚΗΣ» κατά του αποκλει¬ 
σμού της από το διαγωνισμό. 

9. Την υπ’αριθ. Τ/544/10.2.99 απόφαση του Υπουργού 
Ανάπτυξης, με την οποία απορρίπτεται ως αβάσιμη η ως 
άνω υποβληθείσα ένσταση της Κοινοπραξίας «ΑΚΤΗ ΑΤ¬ 
ΤΙΚΗΣ» και ορίζεται η επιστροφή σ’ αυτή της οικονομικής 
προσφοράς της, κλειστής και χωρίς να ανοιχθεί. 

10. Το από 27.1.1999 Πρακτικό της Επιτροπής διαγωνι¬ 
σμού αξιολόγησης των οικονομικών προσφορών των 
συμμετασχόντων στον άνω διαγωνισμό, που κρίθηκαν 
πλήρεις από την Επιτροπή ως προς τα προβλεπόμενα 
από τη διακήρυξη και υποβληθέντα από αυτές δικαιολο- 
γητικά, στο οποίο: α) Η Επιτροπή εισηγείται κατά πρώτον 
την απόρριψη από τον Υπουργό Ανάπτυξης της ένστα¬ 
σης της Κοινοπραξίας «ΑΚΤΗ ΑΤΤΙΚΗΣ» ως αβάσιμης 
καθ’ ολοκληρίαν και την επιστροφή σ’ αυτή της οικονομι¬ 
κής προσφοράς της χωρίς να ανοιχθεί και εν συνεχεία β) 
προβαίνει σε αξιολόγηση, σύμφωνα με τους όρους της 
διακήρυξης, των οικονομικών προσφορών, που κρίθηκαν 
πλήρεις και σύμφωνες με την διακήρυξη και που είναι της 
Κοινοπραξίας των εταιρειών «ΤΟΥΡΙΣΤΙΚΗ ΞΕΝΟΔΟΧΕΙ¬ 
ΑΚΗ ΕΜΠΟΡΙΚΗ ΑΝΩΝΥΜΟΣ ΕΤΑΙΡΕΙΑ ΚΑΙ ΑΝΩΝΥΜΟΣ 
ΤΟΥΡΙΣΤΙΚΗ ΕΤΑΙΡΕΙΑ ΗΛΙΟΣ ΑΕ» και της Κοινοπραξίας 
«ΤΙΤΟΡΜΟΣ», εκ των οποίων η πρώτη προσέφερε συν¬ 
δυασμό μισθωμάτων και συγκεκριμένα ετήσιο μίσθωμα 


620 εκατομμύρια δρχ., πενταετές μίσθωμα 1.650 εκα¬ 
τομμύρια δρχ. και εφάπαξ μίσθωμα 50 εκατομμύρια δρχ. 
και δαπάνες επένδυσης 8.560 εκατομμύρια δρχ., η δε 
δεύτερη ετήσιο μίσθωμα 730 εκατομμύρια δρχ., και δα¬ 
πάνες επένδυσης 12.300 εκατομμύρια δρχ. υποτα λοιπά 
δε στοιχεία των ανωτέρω προσφορών τους, μετά από 
αξιολόγηση του συνόλου τους και για τους λόγους που 
αναλυτικά αναφέρονται στο παραπάνω Πρακτικό, ανα- 
κηρύσσεται πλειοδότρια η Κοινοπραξία των εταιρειών 
«ΤΟΥΡΙΣΤΙΚΗ ΞΕΝΟΔΟΧΕΙΑΚΗ ΕΜΠΟΡΙΚΗ ΑΝΩΝΥΜΟΣ 
ΕΤΑΙΡΕΙΑ» και «ΑΝΩΝΥΜΟΣ ΤΟΥΡΙΣΤΙΚΗ ΕΤΑΙΡΕΙΑ 
ΗΛΙΟΣ ΑΕ», η οποία προσέφερε το συγκριτικά μεγαλύ¬ 
τερο τίμημα σύμφωνα με τη διακήρυξη. 

11. Το υπ’αριθ. ΑΠ. Τ/152/10.2.1999 έγγραφο του 
Υπουργού Ανάπτυξης προς την πλειοδότρια του άνω δια¬ 
γωνισμού ΚΟΙΝΟΠΡΑΞΙΑ των εταιρειών «ΤΟΥΡΙΣΤΙΚΗ ΞΕ¬ 
ΝΟΔΟΧΕΙΑΚΗ ΕΜΠΟΡΙΚΗ ΑΝΩΝΥΜΟΣ ΕΤΑΙΡΕΙΑ» και 
«ΑΝΩΝΥΜΟΣ ΤΟΥΡΙΣΤΙΚΗ ΕΤΑΙΡΕΙΑ ΗΛΙΟΣ ΑΕ» με το 
οποίο αυτή καλείται, σύμφωνα με τον όρο 9.5 της διακή¬ 
ρυξης, να υποβάλει βελτιωτική πρόταση επί της κατατε- 
θείσας οικονομικής προσφοράς της. 

12. Την υποβληθείσα προς τον Υπουργό Ανάπτυξης, 
από την ως άνω πλειοδότρια Κοινοπραξία από 11/2/1999 
(υπ’αριθμ. Τ/154/11.2.99) βελτιωτική πρόταση επί της 
προσφοράς της, σύμφωνα με την οποία αυτή βελτιώνεται 
ως εξής: 

α) Επενδυτικό σχέδιο (ως παράρτημα I) ύψους 
10.700.000.000 δρχ., το οποίο βελτιώνει την αρχική προ¬ 
σφορά της κατά 2.140.000.000 δρχ. (ήτοι 25%). 

β) Ανάληψη δέσμευσης της Κοινοπραξίας για εκτέλεση 
επενδύσεων ύψους 2.000.000.000 δρχ. για την ανακαίνι¬ 
ση του συγκροτήματος Λαγονησίου κάθε δέκα χρόνια 
έως ότου λήξει η σύμβαση παραχώρησης και σύμφωνα με 
την οικονομοτεχνική μελέτη, που έχει υποβάλει. 

γ) Αύξηση του προσφερομένου ετήσιου μισθώματος 
κατά ποσοστό περίπου 13%,από 620.000.000 δρχ. σε 
700.000.000 δρχ. Μετά τα ανωτέρω το προσφερόμενο μί¬ 
σθωμα διαμορφώνεται πλέον ως εξής: ετήσιο μίσθωμα 
700.000.000 δρχ., πενταετές 1.650.000.000 δρχ., εφάπαξ 
50.000.000 δρχ. 

δ) Λοιπές βελτιώσεις της προσφοράς όπως αυτές ανα- 
φέρονται στην ως άνω βελτιωτική πρόταση, καθώς και το 
ότι η προσφορά της εν λόγω Κοινοπραξίας, μετά και την 
παραπάνω βελτίωση των οικονομικών και λοιπών όρων 
αυτής, κρίνεται ικανοποιητική για τα συμφέροντα του Δη¬ 
μοσίου και του ΕΟΤ. 

13. Την με αριθ. 119/1999 Απόφαση της Επιτροπής Ανα¬ 
στολών του Συμβουλίου της Επικράτειας με την οποία 
απορρίπτεται η αίτηση ασφαλιστικών μέτρων που είχε κα¬ 
ταθέσει στο Σ.τ.Ε. η Κοινοπραξία με τον διακριτικό τίτλο 
«ΑΚΤΗ ΑΤΤΙΚΗΣ». 

14. Την με αριθ. 165/1999 Απόφαση της Επιτροπής 
Αναστολών του Συμβουλίου Επικράτειας (άρθρο 52, παρ. 
1,2 και3του Π. Δ/τος 18/1989) με την οποία απορρίπτεται 
η Αίτηση Αναστολής που είχε καταθέσει στο Σ.τ.Ε η Κοι¬ 
νοπραξία με τον διακριτικό τίτλο «ΑΚΤΗ ΑΤΤΙΚΗΣ» 

15. Το γεγονός ότι, μετά τα ανωτέρω, νομίμα συντρέχει 
περίπτωση για την κατακύρωση του αποτελέσματος του 
ως άνω διαγωνισμού στην παραπάνω πλειοδότρια Κοινο¬ 
πραξία υπό τους όρους της οικείας διακήρυξης και της 
κατατεθείσας στον διαγωνισμό προσφοράς της, όπως 
αυτή βελτιώθηκε κατά τα ανωτέρω., αποφασίζουμε: 

1. Κατακυρώνουμε το αποτέλεσμα, του ως άνω διεξα- 
χθέντος διεθνούς δημόσιου διαγωνισμού για την ανάθε¬ 
ση της τουριστικής αξιοποίησης και τη μακροχρόνια χρή¬ 
ση και εκμετάλλευση με παραχώρηση έκτασης 241 
στρεμμάτων στην περιοχή Λαγονήσι Αττικής, στην ανα- 
δειχθείσα πλειοδότρια Κοινοπραξία των εταιρειών «ΤΟΥ¬ 
ΡΙΣΤΙΚΗ ΞΕΝΟΔΟΧΕΙΑΚΗ ΕΜΠΟΡΙΚΗ ΑΝΩΝΥΜΟΣ ΕΤΑΙ¬ 
ΡΕΙΑ» και «ΑΝΩΝΥΜΟΣ ΤΟΥΡΙΣΤΙΚΗ ΕΤΑΙΡΕΙΑ ΗΛΙΟΣ 
ΑΕ». 

Η κατακύρωση γίνεται υπό τους όρους της οικείας δια¬ 
κήρυξης του διαγωνισμού καθώς και της κατατεθείσας σ’ 
αυτόν προσφοράς της ως άνω Κοινοπραξίας, όπως βελ¬ 
τιώθηκε με την από 11/2/1999 βελτιωτική προσφορά της. 

2. Από την παρούσα απόφαση δεν προκαλείται δαπάνη 
σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 14 Μάίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ.Δ.Π 147 (3) 

Σύσταση ομάδας δράσης (έργου) για την αντιμετώπιση 
του προβλήματος του έτους 2000 των πληροφορια¬ 
κών και ηλεκτρονικών συστημάτων στις υπηρεσίες και 
στους φορείς αρμοδιότητας της Γ.Γ.Δ.Ε. του 
Υ.ΠΕ.ΧΩ.Δ.Ε. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις: 

Α) του άρθρου 18 παρ. 18 του ν. 2503/1997 (ΦΕΚ 
107/α/30-5-1997), 

Β) του άρθρου 40 του ν. 849/1978 (ΦΕΚ 232/α778), 

Γ) της παρ. 3 του άρθρου 22 του ν. 2362/1995 (ΦΕΚ 
247/α727.11.1995), 

Δ) του άρθρου 27 του ν. 2031/1992 (ΦΕΚ 154/α / 
10.9.1992), με το οποίο προστέθηκε άρθρο 29α στον ν. 
1558/1985 (ΦΕΚ 137/α7ΐ985), όπως τελικά αντικατατάθη- 
κε με το άθρο 1 του ν. 2469/1997 (ΦΕΚ38/α797), 

2. Ότι επιβάλλεται η ολοκλήρωση της λήψης όλων των 
απαραιτήτων μέτρων, για την αντιμετώπιση του γνωστού 
ως «προβλήματος του έτους 2000» των πληροφοριακών 
και ηλεκτρονικών συστημάτων, επειδή η μη αποτελεσμα¬ 
τική αντιμετώπιση του εγκαίρως θα έχει σοβαρές δυσμε¬ 
νείς επιπτώσεις. Για το λόγο αυτό κρίνεται αναγκαία η σύ¬ 
σταση και λειτουργία στη Γ ενική Γ ραμματεία Δημ. Έργων 
του Υπουργείου Περιβάλλοντος, Χωροταξίας και Δημο¬ 
σίων Έργων ομάδας δράσης (έργου) 2000. 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, καθόσον η σχετική δαπάνη θα προκύ- 
ψει με τον καθορισμό της αμοιβής ή αποζημίωσης, που θα 
γίνει με την έκδοση της προβλεπόμενης στο τελευταίο 
εδάφιο της παρ. 18 του άρθρου 18 του ν. 2503/1997 κοι¬ 
νής υπουργικής απόφασης, αποφασίζουμε: 

1. Συγκροτούμε στη Γενική Γραμματεία Δημοσίων Έρ¬ 
γων του Υπουργείου Περιβάλλοντος, Χωροταξίας και Δη¬ 
μοσίων Έργων ομάδα δράσης (έργου) 2000, για την αντι¬ 


μετώπιση του προβλήματος 2000 των πληροφοριακών 
και ηλεκτρονικών συστημάτων υπηρεσιών και φορέων 
αρμοδιότητας της Γ.Γ.Δ.Ε. του Υ.ΠΕ.ΧΩ.Δ.Ε. 

2. Η ομάδα δράσης ορίζεται τριμελής και αποτελείται 
από δημόσιους λειτουργούς ή υπαλλήλους δημοσίων 
υπηρεσιών και λοιπών φορέων του δημόσιου τομέα, ειδι¬ 
κούς σε θέματα πληροφορικής και εμπειρογνώμονες του 
δημόσιου και ιδιωτικού τομέα. Ο πρόεδρος της ομάδας 
δράσης 2000 δύναται να προσκαλεί για συμμετοχή σε συ¬ 
νεδριάσεις της ομάδας πανεπιστημιακούς, ειδικούς επι¬ 
στήμονες και υπαλλήλους ή συνταξιούχους δημοσίων 
υπηρεσιών και λοιπών φορέων του δημόσιου τομέα για 
παροχή εξειδικευμένων πληροφοριών. 

3. Πρόεδρος της ομάδας ορίζεται λειτουργός ή υπάλ¬ 
ληλος, ειδικός σε θέμιατα πληροφορικής. 

4. Η ομάδα θα εξυπηρετείται από γραμματεία, αποτε- 
λούμενη από υπαλλήλους υπηρεσιών ή φορέων του δη¬ 
μόσιου τομέα. 

5. Η ομάδα θα συνεδριάζει εκτός των ωρών εργασίας 
των δημοσίων υπηρεσιών στο κατάστημα της Γενικής 
Γραμματείας Δημοσίων Έργων του Υ.ΠΕ.ΧΩ.Δ.Ε. 

6. Έργο της ομάδας δράσης είναι η παρακολούθηση 
του επιχειρησιακού σχεδιασμού των υπηρεσιών και φο¬ 
ρέων, αρμοδιότητας της Γενικής Γραμματείας Δημο¬ 
σίων Έργων του Υ.ΠίΞ.ΧΩ .Δ.Ε. για την αντιμετώπιση του 
προβλήματος 2000 στα πληροφοριακά και ηλεκτρονικά 
συστήματα, η παρακολούθηση της εξέλιξης των έργων 
και των ενεργειών υλοποίησης, η παροχή συμβουλευτι¬ 
κής υποστήριξης σε θέματα προτύπων, μεθοδολογιών, 
τεχνικών και εργαλείων, η σύνταξη ειδικών γνωμοδοτικών 
εκθέσεων για τις αναγκαίες παρεμβάσεις και μετατροπές 
στις διάφορες συνιστώσες των πληροφοριακών και ηλε¬ 
κτρονικών και η υποστήριξη φορέων για την επαλήθευση 
των διαδικασιών υλοποίησης της συμβατότητας. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 14 Μαΐου 1999 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ. ΔΗΜ. ΔΙΟΙΚΗΣΗΣ ΚΑΙ ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ 
ΑΠΟΚΕΝΤΡΩΣΗΣ ΔΗΜΟΣΙΩΝ ΕΡΓΩΝ 

ΒΑΣ. ΠΑΠΑΝΔΡΕΟΥ Κ. ΛΑΛΙΩΤΗΣ 

-♦- 

Αριθ. Β2/1769 ^4) 

Διορισμός μέλους Δ.Σ. του Ιδρύματος Κρατικών Υπο¬ 
τροφιών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις της παραγράφου 2 του άρθρου 2 του Ν. 
2158/1993 «Εκσυγχρονισμός του Ιδρύματος Κρατικών 
Υποτροφιών (Ι.Κ.Υ.) και άλλες διατάξεις» και την αριθ. 
Β2/3508/20.5.1997 (ΦΕΚ 451/τ.Β730.5.1997) απόφαση 
του Υπουργού Εθνικής Παιδείας και Θρησκευμάτων «Διο¬ 
ρισμός μελών Δ.Σ. του Ιδρύματος Κρατικών Υποτρο¬ 
φιών», διορίζεται ως αναπληρωματικό μέλος του Διοικητι¬ 
κού Συμβουλίου του Ιδρύματος Κρατικών Υποτροφιών 
(Ι.Κ.Υ.) ο Τσινισιζέλης Μιχαήλ, Αναπληρωτής Καθηγητής 
του Πανεπιστημίου Αθηνών για το υπόλοιπο της θητείας 
(μέχρι 29.5.2001) του παραιτηθέντος αναπληρωματικού 

μέλους Μαυριά Κωνσταντίνου, Καθηγητή του Πανεπι¬ 
στημίου Αθηνών. 

Αθήνα, 12 Μαΐου 1999 

Ο ΥΠΟΥΡΓΟΣ 

ΓΕΡ. ΑΡΣΕΝΗΣ 

-Φ- 

Αριθ. Β1/104 (5) 

Μερική ανάκληση της Β1/704/1998 απόφασης «Μετονο- 
μασία συγχώνευση κλινικών εργαστηρίων και ειδικών 
μονάδων του τμήματος Ιατρικής του Πανεπιστημίου 
Κρήτης». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τις διατάξεις: 

α) Του άρθρου 7 παρ. 5 του Ν. 1268/1982 (Α'87), όπως 
αντικαταστάθηκε με την παρ. 2 του άρθρ. 48 του Ν. 
1404/1983 (Α' 173) και β) Του άρθρου 29Ατου ν. 1558/85 
(Α' 137) όπως προσετέθη με το άρθρο 27 του ν. 2081/92 
(Α' 154) και τροποποιήθηκε με το άρθρο 1 παρ. 2 α του ν. 
2469/1997 (Α'38). 

2. Τη γνώμη της Γενικής Συνέλευσης του Τμήματος Ια¬ 
τρικής του Πανεπιστημίου Κρητης (συνεδρίαση 
4.3.1998) σε συνδυασμό με το έγγραφο 47/3.2.99. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Πανεπιστημίου Κρήτης και 

4. Το γεγονός ότι συγχωνεύθηκαν από εσφαλμένη γνώ¬ 
μη της Γ.Σ. του τμήματος Ιατρικής τα αναφερόμενα στην 
παρ. 2 της Υ.Α. Β1/704/1998 σε ενιαίο εργαστήριο, απο¬ 
φασίζουμε: 

1) Ανακαλούμε τις διατάξεις της παρ. 2 της υπουργικής 
απόφασης Β1/704/1998 (Β' 1145/98) με την οποία συγχω¬ 
νεύθηκαν τα αναφερόμενα στην παράγραφο αυτή εργα¬ 
στήρια Ανατομίας, Ιστολογίας και Εμβρυολογίας του Τμή¬ 
ματος Ιατρικής του Πανεπιστημίου Κρήτης. Τα 
εργαστήρια αυτά θεωρείται ότι ουδέποτε συγχωνεύτηκαν. 

2) Η παρ. 3 της απόφασης Β1 /704/1998, ύστερα από την 
ανωτέρω ρύθμιση αναριθμείται σε 2. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαΐου 1999 

Ο ΥΠΟΥΡΓΟΣ 

ΓΕΡ. ΑΡΣΕΝΗΣ 

-Φ- 

Αριθ. Φ. 12.1 /Β3/2650 (6) 

Ανάκληση διατάξεων Υπουργικής Απόφασης κοστολόγη¬ 
σης Πανεπιστημιακών συγγραμμάτων για το ακαδη¬ 
μαϊκό έτος 1998-99. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 23 του νόμου 1268/1982 (ΦΕΚ 
87/τ.Α/16.7.1982) 

β) του άρθρου 3 του νόμου 2174/93 (ΦΕΚ 
210/τ. Α/22.12.1993) 


γ) του άρθρου 2 παράγραφος 3 του νόμου 2233/94 
(ΦΕΚ 141 /τ. Α/31.8.1994) 

δ) του άρθρου 43 παράγραφος 9 του νόμου 2413/96 
(ΦΕΚ 124/τ.Α/17.6.1996) 

ε) του άρθρου 3του νόμου 2454/96 (ΦΕΚ 7/τ.Α'/17.6.97) 
στ) του άρθρου 29Ατου νόμου 1558/85, όπως αυτό προ¬ 
σετέθη με το άρθρο 27 του νόμου 2081/1992 (ΦΕΚ 
154/Τ.Α/1992) 

ζ) της αριθμ. Φ. 141 /Β3/1402/1984 (ΦΕΚ 159/τ.Β/ 
20.3.1984) Υπουργικής απόφασης για την έκδοση και δια¬ 
κίνηση των διδακτικών βιβλίων των Α.Ε.Ι., όπως αυτή τρο¬ 
ποποιήθηκε μεταγενέστερα και εφαρμόζεται μέχρι σήμε¬ 
ρα. 

η) της αριθμ. Φ.12.1/Β3/5477/1993 (ΦΕΚ 951/Β/1993) 
Υπουργικής απόφασης 

θ) της αριθμ. Φ. 12.1/Β3/52/1995 (ΦΕΚ 3/Β/1995) Υπουρ¬ 
γικής απόφασης. 

ι) της αριθμ. Φ.12.1/Β3/1138/1996 (ΦΕΚ 210/Β/1996) 
κοινής Υπουργικής απόφασης 
ια) της αριθ. Φ. 12.1 /Β3/4111/1997 (ΦΕΚ 1010/Β/97) Κοι¬ 
νής Υπουργικής απόφασης. 

ιβ) της αριθ. Φ.12.1/Β3/5708/1997 (ΦΕΚ 64/Β/1997) κοι¬ 
νής Υπουργικής απόφασης. 

ιγ) της αριθμ. ΣΤ5/16/1998 Υπουργικής απόφασης «Με¬ 
ταβίβαση του δικαιώματος υπογραφής «Με εντολή 
υπουργού» στο Γενικό Γραμματέα...κ.λ.π. (ΦΕΚ 
284/Β/1998) όπως αυτή συμπληρώθηκε με την αριθ. 
ΣΤ5/32/1998 Υπουργική απόφαση (ΦΕΚ 701/Β/98) 

2. Το γεγονός ότι από τις διατάξεις της απόφασης αυ¬ 
τής δεν προκαλείται πρόσθετη δαπάνη σε βάρος του Κρα¬ 
τικού Προϋπολογισμού, αποφασίζουμε: 

Ανακαλούμε την αριθμ. Φ.12.1/Β3/540/99 Υπουργική 
απόφαση (Φ.Ε.Κ. 335/Β/99), μόνο ως προς το βιβλίο «ΕΥ¬ 
ΡΩΠΑΪΚΟ ΚΟΙΝΟΤΙΚΟ ΔΙΚΑΙΟ ΤΟΜΟΣ II» του συγγραφέα 
Π. ΔΑΓΓΟΓΛΟΥ των εκδόσεων: «ΑΝΤ. Ν. ΣΑΚΚΟΥΛΑ» (α/α 
31 σελίδα Φ.Ε.Κ. 4535), 

Η απόφαση αυτή να δημοσιευθεί «στην Εφημερίδα της 
Κυβερνήσεως 

Αθήνα, 14 Μαΐου 1999 

Ο Ειδικός Γραμματέας 
ΔΙΟΝ. ΚΛΑΔΗΣ 

-Φ- 

Αριθ. 11.057 (7) 

Κήρυξη υποχρεωτικής της από 25.2.99 ΣΣΕ Ηθοποιών - 
ΣΕΗ-ΠΕΕΘ. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 5ης Μαΐου 1999 

4. Τα στοιχεία του φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε. δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του Επαγγέλματος, αποφασίζουμε: 

1) Κηρύσσουμε υποχρεωτική την από 25.2.1999 ΣΣΕ 

Ηθοποιών - ΣΕΗ * ΠΕΕΘ για όλους τους εργοδότες και ερ¬ 
γαζομένους του Επαγγέλματος που αφορά αυτή. 

2) Η ισχύς της απόφασης αυτής αρχίζει από 7.4.1999 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαΐου 1999 

Ο ΥΦΥΠΟΥΡΓΟΣ 

ΧΡ. ΠΡΩΤΟΠΑΠΑΣ 

-φ- 

Αριθ. 10975 (8) 

Κήρυξη υποχρεωτικής της από 9.3.1999 ΣΣΕ για τους 
όρους αμοιβής και εργασίας των εργαζομένων στα 
γραφεία ταξιδίων τουρισμού όλης της χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 28ης Απριλίου 1999. 

4. Τα στοιχεία του φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούντο 51% των εργαζομένων 
του κλάδου, αποφασίζουμε: 

1) Κηρύσσουμε υποχρεωτική την από 9.3.1999 ΣΣΕ για 
τους όρους αμοιβής και εργασίας των εργαζομένων, στα 
γραφεία Ταξιδίων Τουρισμού όλης της χώρας, για όλους 
τους εργοδότες και εργαζομένους του κλάδου που αφο¬ 
ρά αυτή. 

2) Η ισχύς της απόφασης αυτής αρχίζει από 1.4.1999. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαΐου 1999 

Ο ΥΦΥΠΟΥΡΓΟΣ 

ΧΡ. ΠΡΩΤΟΠΑΠΑΣ 

-φ- 

Αριθμ. 11162 (9) 

Μερική ανάκληση της 28250/ 4-1-99 Απόφασης Υπουρ¬ 
γού Πολιτισμού 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’όψη: 

1. Τις διατάξεις: 

α. Του Α.Ν. 397/68 "περί επανασυστάσεως της Γ.Γ.Α. και 
των αρμοδιοτήτων αυτής". 

β. Του άρθρου 59 παρ.2 του Ν. 1958/91 «Τμήματα Αμει- 
βομένων Αθλητών, Αθλητικές Ανώνυμες Εταιρίες και άλ¬ 
λες διατάξεις». 

γ. Του άρθρου 40 του Ν. 1958/91 όπως αυτό συμπλη¬ 
ρώθηκε μετο άρθρο 39 του Ν. 2168/93 «Ρύθμηση θεμά¬ 
των που αφορούν όπλα, πυρομαχικά, εκρηκτικές ύλες, 


εκρηκτικούς μηχανισμούς και άλλες διατάξεις», 
δ. Του Ν. 1558/85 «Κυβέρνηση και κυβερνητικά Οργανα». 

2. Την αριθ. 30947/19-9-91 απόφαση της Υφυπουργού 
Πολιτισμού «Διαδικασία και προϋποθέσεις απόδοσης 
αναλογούντων ποσοστών από ΠΡΟ-ΠΟ σε ΠΑΕ και σω¬ 
ματεία Α’, Β’, Γ, Εθνικών Κατηγοριών»,όπως αυτή τροπο¬ 
ποιήθηκε με την αριθ, 28797/2-8-93 Υπ. Απόφαση. 

3. Την αρ.ΥΠ.ΠΟ/ΓΝΟΣ/47968/9-10-96 (ΦΕΚ 937/Β/14- 
10-96) απόφαση των Πρωθυπουργού και Υπουργού Πο¬ 
λιτισμού «Ανάθεση αρμοδιοτήτων στον Υφιπουργό Πολι¬ 
τισμού Ανδρέα Αθ. Φούρα». 

4. Την αρ. 28250/4-1-99 απόφαση του Υφυπουργού Πο¬ 
λιτισμού «Προσωρινή διακοπή Επιχορήγησης σε ΠΑΕ» 

5. Τα αρ. Κ2-5097/5-5-99, Κ2 - 5265/11.5.99 & Κ2 - 
5266/11.5.99 έγγραφα του Υπουργείου Ανάπτυξης εκ των 
οποίων προκύπτει η δημοσίευση των οικονομικών κατα¬ 
στάσεων χρήσης 1997 - 1998 από τις ΠΑΕ: ΝΑΥΠΑΚΤΙΑ- 
ΚΟΣ ΑΣΤΕΡΑΣ την 6.2.99, ΜΟΡΦΩΤΙΚΟΣ ΓΥΜΝΑΣΤΙΚΟΣ 
ΣΥΛΛΟΓΟΣ ΚΑΛΑΜΑΡΙΑΣ - Ο ΑΠΟΛΛΩΝ την 4.5.99 και 
ΓΥΜΝΑΣΤΙΚΟΣ ΣΥΛΛΟΓΟΣ ΒΟΛΟΥ Η ΝΙΚΗ την 6.5.99, 
αποφασίζουμε: 

Ανακαλούμε την αρ. 28250/5.1.99 Υπουργική Απόφαση 
«προσωρινή διακοπή επιχορήγησης σε ΠΑΕ» σε ότι αφο¬ 
ρά την ΠΑΕ ΝΑΥΠΑΚΤΙΑΚΟΣ ΑΣΤΕΡΑΣ από την 6.2.99, την 
ΠΑΕ Μ.Γ.Σ. ΚΑΛΑΜΑΡΙΑΣ - Ο ΑΠΟΛΛΩΝ από την 4.5.99 
και ΠΑΕ Γ.Σ. ΒΟΛΟΥ Η ΝΙΚΗ την από 6.5.99. 

Κατά τα λοιπά η αρ. 28250/4.1.99 απόφασή μας εξακο¬ 
λουθεί να ισχύει. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαΐου 1999 

Ο ΥΦΥΠΟΥΡΓΟΣ 

ΑΝΔΡΕΑΣΑΘ. ΦΟΥΡΑΣ 
-Φ- 

Αριθ.9971 (10) 

Δικαιώματατης Ανώνυμης Εταιρείας ΚΕΝΤΡΙΚΟ ΑΠΟΘΕ- 
ΤΗΡΙΟ Α-ΙΩΝ στην περίπτωση αντικατάστασης φυσι¬ 
κών σωμάτων μετοχών με αποθετήρια έγγραφα. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίασης 158/11.5.99, θέμα 7) 

Αφού έλαβε υπόψη: 

1. Την παρ. 15 του άρθρου 33 του Ν. 1806/88 (ΦΕΚ 207 
Α') όπως ισχύει. 

2. Την παρ. 12του άρθρου 33 του Ν. 1806/88 (ΦΕΚ 207 
Α') όπως ισχύει. 

3. Το άρθρο 78 του Ν. 1969/91 «εταιρείες επενδύσεων 
χαρτοφυλακίου, αμοιβαία κεφάλαια διατάξεις εκσυγχρο¬ 
νισμού και εξυγίανσης της κεφαλαιαγοράς και άλλες δια¬ 
τάξεις» (ΦΕΚ 167 Α'). 

4. Την υπ’ αριθ. 8956 απόφαση της 143ης/20.10.98/θέμα 
3 συνεδρίασης του Δ.Σ. της Επιτροπής Κεφαλαιαγοράς. 

5. Το υπ’ αριθμ.19381/30.4.99 έγγραφο της Α.Ε. «Κε¬ 
ντρικό Αποθετήριο Αξιών». 

6. Το υπ’ αριθμ. 16666/6.5.1999 έγγραφο του Χρηματι¬ 
στηρίου Αξιών Αθηνών ως και το απόσπασμα πρακτικών 
της από 30.4.1999 συνεδριάσεως του Δ.Σ. του X.Α.Α. 

7. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά Όργανα» όπως ισχύει, αποφασίζει ομόφωνα: 

Η ισχύς της απόφασης 143/20.10.1998/θέμα 3 του Δ.Σ. 

της Επιτροπής Κεφαλαιαγοράς «Δικαιώματα της Ανώνυ¬ 
μης Εταιρείας ΚΕΝΤΡΙΚΟ ΑΠΟΘΕΤΗΡΙΟ ΑΞΙΩΝ στην πε¬ 
ρίπτωση αντικατάστασης φυσικών σωμάτων μετοχών με 
αποθετήρια έγγραφα» παρατείνεται μέχρι τις 31.7.1999. 

Η παρούσα απόφαση ισχύει από τη λήψη της. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Ο Α' Αντιπρόεδρος 

ΣΤΑΥΡΟΣ Β. ΘΩΜΑΔΑΚΗΣ Ο Β' Αντιπρόεδρος 

Τα Μέλη 
Γ. ΚΑΛΛΙΑΣ 
-Φ- 

Αριθμ. (11) 

Διάλυση αμιγούς Κοινοτικής Επιχείρησης με την επωνυ¬ 
μία «ΚΟΙΝΟΤΙΚΗ - ΕΠΙΧΕΙΡΗΣΗ ΤΟΥΡΙΣΤΙΚΗΣ ΚΑΙ ΠΟ¬ 
ΛΙΤΙΣΤΙΚΗΣ ΑΝΑΠΤΥΞΗΣ ΠΡΑΜΑΝΤΩΝ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 284 του Δ. Κ. Κ. (Π .Δ. 410/95) 

2. Την ΕΣ. 9500/14.3.1995 απόφαση του Νομάρχη Ιωαν- 
νίνων περί σύστασης αμιγούς Κοινοτικής Επιχείρησης με 
την επωνυμία «ΚΟΙΝΟΤΙΚΗ ΕΠΙΧΕΙΡΗΣΗ ΤΟΥΡΙΣΤΙΚΗΣ 
ΚΑΙ ΠΟΛΙΤΙΣΤΙΚΗΣ ΑΝΑΠΤΥΞΗΣ ΠΡΑΜΑΝΤΩΝ». 

3. Την 14/1999 απόφαση του Δ.Σ. Πραμάντων, αποφα¬ 
σίζουμε: 

1. Διαλύουμε την Επιχείρηση με την επωνυμία «ΚΟΙΝΟΤΙ¬ 
ΚΗ ΕΠΙΧΕΙΡΗΣΗ ΤΟΥΡΙΣΤΙΚΗΣ ΚΑΙ ΠΟΛΙΤΙΣΤΙΚΗΣ ΑΝΑ¬ 
ΠΤΥΞΗΣ ΠΡΑΜΑΝΤΩΝ, που συστάθηκε από την Κοινότητα 
Πραμάντων του Νομού Ιωαννίνων επειδή δε λειτούργησε 
μέχρι σήμερα και ούτε πρόκειται να λειτουργήσει. 

2. Κάλυψη δαπάνης: (Άρθρο 27 Ν. 2081/92) 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Πρα¬ 
μάντων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 4 Μαΐου 1999 
Με εντολή Γεν. Γραμ. Περιφέρειας 
Ο Αναπληρωτής Διευθυντής 
ΧΡΗΣΤΟΣ ΤΣΙΑΤΟΥΡΑΣ 


Αριθμ. 21/3172 (12) 

Τροποποίηση της παραγρ. 1 του Κεφαλαίου ΙΑ του πα¬ 
ραρτήματος I της απόφασης που πήρε στη 
2572/22.12.98 (θ. 3) συνεδρίαση σχετικά με την παρο¬ 
χή ατελώς μονάδων χρέωσης τηλεφωνικών συνδιαλέ¬ 
ξεων σε τυφλούς. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΤΕ 
(Συνεδρίαση 2585/11.5.99, θέμα 11) 

Αφού έλαβε υπόψη: 

α) Την εισήγηση του Διευθύνοντος Συμβούλου β) την 
213/4/7.5.99 εισήγηση της Δ/νσης Ανταγωνισμού & Τιμολ. 
Πολιτικής και γ) της διατυπωθείσες κατά τη συζήτηση του 
θέματος απόψεις, αποφασίζει, εγκρίνει: 

1. Την τροποποίηση της παραγρ. 1 Κεφ. ΙΑ' του παραρ¬ 
τήματος I της απόφασης που πήρε στη 2572/22.12.98 (θ. 
3) συνεδρίασή του και δημοσιεύθηκε στο ΦΕΚ 1296/Τ. 
Β./31.12.98, ως εξής: 

ΙΑ. ΕΙΔΙΚΑ ΤΙΜΟΛΟΓΙΑ 

1. Για την 1 η κύρια τηλεφωνική σύνδεση που λειτουργεί 
στο όνομα συνδρομητή τυφλού, κατά την έννοια του Ν. 
1958/79, παρέχονται ατελώς 900 Μονάδες Χρέωσης 
(Μ.Χ.) τηλεφωνικών συνδιαλέξεων μηνιαίως». 

2. Τη δημοσίευση της παρούσας απόφασης στην Εφη¬ 
μερίδα της Κυβερνήσεως. 

Αθήνα, 12 Μαΐου 1999 

Ο Γραμ. του Διοικητικού Συμβουλίου 
Α. ΠΛΑΤΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στη ΔΥ1 α/23597/9.12.1997 απόφαση του Υπουργού 
Υγείας και Πρόνοιας, που δημοσιεύθηκε στο ΦΕΚ 
1120/18.12.1997/τ. Β', και αφορά συγκρότηση Συμβουλί¬ 
ου Κρίσης και Επιλογής Ιατρικού και Οδοντιατρικού Προ¬ 
σωπικού Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) του 
1 ου συγκροτήματος Νοσοκομείων της Περιφέρειας Αττι¬ 
κής, γίνεται η παρακάτω διόρθωση: 

Διορθώνεται στην ειδικότητα της Ωτορινολαρυγγυλο- 
γίας το επώνυμο του Βαθυλάκη Ιωάννη, από το εσφαλμέ¬ 
να αναγραφόμενο «Βυθινιώτη Ιωάννη» στο ορθό «Βαθυ¬ 
λάκη Ιωάννη». 

(Από το Υπουργείο Υγείας και Πρόνοιας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΗ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.β 1 . 0 Γ 

ΙΝΤΕΡΝΕΤ: ΙιοΙ.ρΓ 
θ-πίβΜ: ην 33 @ ΙιοΙ.ςΓ 

ι-—- 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

Γ“ ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. * Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ,Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ " Μ^ΧΡ 1 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ ^ σελίδες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΓ1 κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε,Π, 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 » . 

15.000 » . 750 » . 

70.000 » . 3.500 » . 

30.000 » . 1.500 » . 

15.000 » . 750 » . 

5.000 >· . 250 - . 

10.000 ·> . 500 » . 

3.000 » . 150 - . 

10.000 » . 500 - . 

250.000 » . 12.500 - . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 - . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΓ1ΕΤ ποσοστού που αντιστοιχεί σε συνδρομές, ειοπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

| Οι υπηρεσίες εξυπηρέτησης των πολιτών λειτουργούν καθημερινά από ΟΒ.ΟΟ' έως 13,00 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 













